คือประจำเดือนมาวันที่ 08/08/62 มีอะไรกับแฟนเมื่อวันที่ 19/08/62 ป้องกันแต่ไม่แน่ใจว่าถุงรั่วหรือขาดหรือป่าว เลยซื้อยาคุมฉุกเฉินมากิน หลังจากกินได้5วัน ก็มีเลือดออกเป็นสีน้ำตาลมีคล้ายๆเยื่อ ตอนเย็นมีเลือดคล้ายประจำเดือน มามากและหลายวันแต่ประจำเดือนหมดไปเมื่อวันที่ 13/08/62 อยากทราบว่าเลือดที่ออกมาคือเลือดอะไร แล้วมีโอกาสท้องไหมคะ
สวัสดีค่ะ หากประจำเดือนมาวันที่ 8 ส.ค. การมีเพศสัมพันธ์ในวันที่ 19 ส.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ใช้ถุงยางอนามัยป้องกัน ก็จะช่วยป้องกันได้ประมาณ 82%-98% ซึ่งหากถุงยางไม่ได้ฉีดขาด ก็ไม่จำเป็นต้องทานยาคุมฉุกเฉินไปค่ะ แต่หากได้ทานไปแล้ว ก็ไม่ได้อันตรายอะไรสำหรับเลือดที่ออกหลังจากทานยาคุมฉุกเฉินไปแล้ว 5 วัน น่าจะเป็นเลือดที่เกิดจากผลข้างเคียงของยาได้ ไม่น่าใช่ประจำเดือน เพราะไม่ใช่ช่วงวันที่ที่ประจำเดือนควรจะมา โดยเลือดที่ออกอาจมีปริมาณมากหรือน้อยก็ได้ส่วนประจำเดือนจริงๆ นั้น อาจมาช้ากว่าปกติได้ และการที่จะทราบว่ามีการตั้งครรภ์หรือไม่นั้น ให้ลองตรวจหาการตั้งครรภ์หลังจากมีเพศสัมพันธ์แล้วประมาณ 2 สัปดาห์ค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ